અનીલને તેને ખાતરી આપી કે, તે લગ્ન કરશે, જયારે સોનલે લગ્નની વાત પોતાની ઘરે કરી ત્યારે પહાડ તુટી પડયો, જો તે જતી રહેતો તો ધંધો કોણ કરે, ઘરની આવકનું શુ, તેને તેના મા-બાપે ખુબ ફટકારી, અનીલનું પણ ગ્રાહક તરીકે આવવાનું બંધ કરાવી દીધુ, દિવસો વિતવા લાગ્યા, બે દિવસ પહેલા વહેલી પરોઢના અનીલ ગામમાં પોતાની કાર લઈ પહોંચી ગયો, હજી ગામ સુઈ રહ્યુ હતું, તેણે સોનલને બહાર બોલાવી, તે ઘરની બહાર નિકળતા તેઓ ભાગી છુટયા હતા, તે બન્ને અમદાવાદ હતા, સોનલની આંખમાં એક વિનંતી હતી, મારે લગ્ન કરવા છે, તમે મારા લગ્ન કરાવી આપશો, તેઓ બન્ને પહેરેલે કપડે ભાગ્યા હતા, સોનલ વીસ વર્ષની હતી અને અનીલ અઠયાવીસ વર્ષનો , કાયદેસર તેમના લગ્ન થાય તેમાં કોઈ વાંધો ન્હોતો, પણ સમસ્યા એવી હતી, સોનલ પુખ્ત ઉમંરની છે તેવા કોઈ પુરાવા તેની પાસે ન્હોતા.